Kapítalisminn er í kreppu - kommúnisminn til bjargar?

Kínversk yfirvöld eru nú ein helsta von ýmissa bankastofnanna. Ríkisvæðingin er á fullu. Í dag er verið að ræða um kaup kínverja á stórum eða öllum hlut Morgan Stanley. Á sama tíma ætlar China Investment Corp. sem er "ríkissjóður" með 200 milljarða dala í umsýslu að kaupa hlut í nokkrum stærstu bönkum Kína sem skráðir eru á hlutabréfamarkað og reyna að rétta af 60% lækkun það sem af er ári.

Kína hefur verið með jákvæðan vöruskiptajöfnuð við BNA um talsvert skeið og á sama tíma verið iðið við að kaupa ríkisskuldabréf. Þannig hefur Kína lækkað vöruverð (minnkað verðbólgu) í BNA og fjármagnað hallarekstur ríkisins. Nú þegar eyðsluklóin ameríska er búin að taka út "eigið fé" sitt úr húsnæðinu og bankahrun er í algleymingi er það kínverska ríkið sem hleypur undir bagga. Kína þarf á BNA að halda eins og BNA þarf á Kína að halda.

Ógnarjafnvæginu er ekki haldið uppi með kjarnorkuvá heldur skuldum og viðskiptahalla.

Kapítalisminn er í kreppu. Kommúnisminn kemur til bjargar!

Hver hefði trúað því?

Fyrri ummæli:
Sæll Eyþór.

Þetta er víst öfugt. Án kapítalismans væri Kína nálægt núll. Þar fyrir utan þá hafa Bandaríkin alltaf fjármagnað sig alveg ágætlega sjálf, og gera það ennþá. Það þarf bara að horfa á viðskiptajöfnuð BNA til lengri tíma litið, en hallin er núna lítill miðað við oft áður.

Já eyðsluklærnar í BNA eru ennþá stærsti markaður í heimi og með mesta kaupgetuna. Þessum markaði hafa mörg lönd lengi lifað á. En eins og er þá er viðsnúningur í stefnumörkun efnahagsmála í BNA. Nú verður það útflutningur sem verður aðaláherslan, flestum örðum þjóðum til millikar gremju.

kveðja

Tel að það sé kominn tími á að jafna örlítið lífskjörin, kapítalisminn(þó ágætur sé)er búinn að renna svo á rassgatið. Með þessu OFURfrjálhyggjubrambölti sínu. Þó er kommúnisminn sínu verri, einhver vegur hlýtur að liggja þarna á milli

Ummæli:
Það er góð tilbreyting í svartnættistali margra um Kína og það sem þar er að gerast , þegar hinn ágæti Eyþór Arnalds skrifar um ágæti Kommúnismans þarna fyrir austan.

Verkefni: Særandi eða ekki
Merking: Ekki særandi